Document ID: 31985D0123

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 29ης Ιανουαρίου 1985
για την τροποποίηση της απόφασης του Συμβουλίου της 16ης Φεβρουαρίου 1976 σχετικά με τη χορήγηση ημερήσιας αποζημίωσης και την επιστροφή των εξόδων ταξιδιού στα μέλη της Συμβουλευτικής Επιτροπής της ΕΚΑΧ
(85/123/ΕΚΑΧ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 18,
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,
Εκτιμώντας ότι είναι σκόπιμο να αναπροσαρμοστεί το ύψος της ημερήσιας αποζημίωσης που χορηγείται στα μέλη της Συμβουλευτικής Επιτροπής της ΕΚΑΧ για να ληφθεί υπόψη η αύξηση των δαπανών που καταβάλλουν τα μέλη αυτής της επιτροπής για έξοδα παραμονής,
ΑΠΟΦΑΣΙΖΕΙ:
Άρθρο 1
Η απόφαση του Συμβουλίου της 16ης Φεβρουαρίου 1976 (1), όπως έχει τροποποιηθεί με την απόφαση της 17ης Ιανουαρίου 1978 (2), σχετικά με τη χορήγηση ημερήσιας αποζημίωσης και την επιστροφή των εξόδων ταξιδιού στα μέλη της Συμβουλευτικής Επιτροπής της ΕΚΑΧ, τροποποιείται ως εξής:
Στο άρθρο 2 παράγραφος 1, το ποσό των 3 000 βελγικών φράγκων αντικαθίσταται από το ποσό των 3 600 βελγικών φράγκων.
Άρθρο 2
Η παρούσα απόφαση αρχίζει να ισχύει την 1η Ιανουαρίου 1985.
Βρυξέλλες, 29 Ιανουαρίου 1985.

Labels: 9
15